***Εὐγνωμοσύνης Τρισάγιο***

Ὤ, πόσα ἀλιβάνιστα κορμιά

στήν ἀγκαλιά σου, Μικρασία, εἶναι κρυμμένα!

Δέν ἐπροκάμαμε νά σταυρώσουμε οὔτε δυό κλαδιά,

στούς τάφους σου σημάδια ἁγιασμένα.

Μά θάψαν οἱ γονιοί μας εἰκονίσματα

ἐχθρός κακό να μην τούς τά συλήσει

καί στούς ναούς πού ἔχειςμές στα σπλάχνα σου

δέν ἔχει τό τρισάγιο σταματήσει.

Σινώπη, Τραπεζοῦντα καί Μελᾶ

στά βράχια σας προσμένει ἡ Παναγιά.

Κι ἐκεῖ στῆς Σμύρνης τό γαλάζιο ἀκρογιάλι

ἀκόμα ἀντιφέγγει ἡ πυρκαγιά.

Παπάδες, δάσκαλοι μιά λαϊκή στρατιά!

Σεμνοί ἱεράρχες πού σᾶς ἔχουν λησμονήσει!

Γιά μᾶς τοῦ 21ου αἰώνα τή γενιά,

ἡ ἱστορία σας δέν ἔχει ἀκόμα κλείσει.

Ναί, ζεῖτε! Καί τό αἷμα σας κυλᾶ,

στίς φλέβες μας, ἀθάνατοι γονιοί μας.

Σᾶς ἀνασταίνουμε σέ κάθε ἐκκλησιά,

κρατώντας τήν εὐσέβεια τῆς φυλῆς μας.

*Δέσποινα Δαμιανίδου*